
Organizacije iz javnog sektora koje potpadaju pod kategorije i ispunjavaju kriterijume saglasno definiciji i opisu datim u nastavku su kvalifikovane da učestvuju u programu Microsoft količinskog licenciranja koji je izričito namenjen državnim organima („kvalifikovana pravna lica“). „Kvalifikovano pravno lice“ odnosi se na ma koju organizaciju koja ne ostvaruje profit i potpada pod neku od sledećih kategorija: 
	Kategorije

	A. Međunarodna
	Sve organizacije/institucije koje imaju istaknutu regulatornu ili zakonodavnu ulogu u većem broju institucija različitih država.

	B. Nacionalna/savezna
	Sve državne organizacije/institucije kojima se upravlja na saveznom/nacionalnom nivou i koje imaju ovlašćenja za upravljanje državom ili zemljom. To uključuje parlamentarna i sudska tela koja imaju ovlašćenja da uspostave vladavinu prava ili donose odluke o tome.

	C. Regionalna/
državna/pokrajinska
	Državne institucije drugog nivoa koje ne pokrivaju celu zemlju, ali u okviru svoje sudske nadležnosti pokrivaju više oblasti lokalne uprave. To uključuje (1) sve državne organizacije/institucije kojima se upravlja na državnom/regionalnom nivou, a koji se nazivaju različitim imenima: regioni, departmani, države, savezne države, okruzi ili pokrajine, kao i (2) sva ministarstva, parlamentarna tela, regulatorni ograni i sudska tela koji imaju ovlašćenja da uspostave vladavinu prava ili donose odluke o tome u tom regionu, departmanu, državi, okrugu, saveznoj državi ili pokrajini.

	D. Lokalna/opštinska
	Državne institucije i povezane uprave najnižeg nivoa. To uključuje sve državne organizacije/institucije kojima se upravlja na nivou grada, opštine, okruga, gradske samouprave, sela, gradskog područja, zajednice i gradske izborne jedinice (npr. rekreativne ustanove, komunalne usluge, vatrogasna služba, lokalne inspekcije i obavljanje nekih nacionalnih službi).

	E. Zdravstvo
	Sve državne organizacije/institucije koje pružaju zdravstvene usluge i zaštitu, donose zdravstvene smernice ili odlučuju o njima u nekoj državi ili zemlji, obezbeđuju sredstva za zdravstvene usluge i zaštitu ili obavljaju regulatornu ulogu u zdravstvenim uslugama i zaštiti.

	F. Ostale državne institucije
	Sve organizacije koje su svaka pojedinačno odgovorne nekoj međunarodno priznatoj Državnoj instituciji i kojima ta institucija u krajnjoj liniji upravlja.
Sve organizacije uspostavljene zakonom da pružaju javne usluge kao što je opisano u relevantnim zakonskim propisima kojima se te organizacije uspostavljaju ili u pravilniku/ciljevima te organizacije (npr. ustavni odbori, opštinska društva, državne istraživačke organizacije). 


Ako organizacija potpada pod neku od gorenavedenih kategorija, ali ostvaruje profit, primenjivaće se sledeći dodatni kriterijumi kako bi se utvrdilo da li ta organizacija ispunjava uslove za kvalifikovano pravno lice:
1. Da li njeni prihodi/profit odlaze isključivo državnim institucijama (ili idu i privatnim deoničarima)?
2. Da li je organizacija u pitanju oslobođena poreza na dobit preduzeća?
3. Da li više od 50% sredstava za finansiranje organizacije obezbeđuju državne institucije (tj. da li ostvaruje manje od 50% svojih sredstava putem komercijalnih aktivnosti)?
Ako odgovor na sva ova pitanja glasi „da“, onda takva organizacija ispunjava uslove za kvalifikovano pravno lice. Ako odgovor na ma koje od gorenavedenih pitanja glasi „ne“, onda takva organizacija ne ispunjava uslove za kvalifikovano pravno lice. U načelu, državne kompanije, javna preduzeća i državne institucije (bilo da su društva sa ograničenom odgovornošću ili ne) koje se bave komercijalnim delatnostima (npr. telekomunikacije, bankarstvo, transport itd.) ne ispunjavaju uslove za kvalifikovana pravna lica. 
Ako Vlada neke zemlje objavi listu organizacija iz javnog sektora, te organizacije moraju da ispunjavaju kriterijume navedene u ovoj definiciji da bi ispunjavale uslove za kvalifikovana pravna lica. 
Ako neka organizacija izgubi status kvalifikovanog državnog pravnog lica nakon potpisivanja ugovora o licenciranju, organizacija može nastaviti da koristi kopije za koje je licencirana, ali ne može da dostavlja nove porudžbine za Licence po osnovu programa Microsoft Government License. 
[bookmark: OLE_LINK1][bookmark: OLE_LINK2]Microsoft nudi posebne cene za državne institucije kvalifikovanim organizacijama iz javnog sektora (kako su opisane iznad). U skladu sa takvim dodatnim uslovima za kvalifikovanje koji mogu da budu navedeni u konkretnom ugovoru o količinskom licenciranju, kvalifikovane organizacije se kvalifikuju da primaju (1) nivo cena D za količinsko licenciranje programa Enterprise, Enterprise Subscription, Select ili Select Plus ili (2) druge popuste koji mogu da budu dostupni u okviru drugih Microsoft programa količinskog licenciranja.

